Author: setup
Last saved by: Argo Mättas
Company: P?rnu Linnavalitsus

Linnavara (maa-ala) kaubandustegevuseks kasutusse andmise leping nr 3-13.2/xx/2026

kuupäev digiallkirjas

Pärnu linn (linnavalitsuse kaudu), registrikood 75000064, asukohaga Suur-Sepa 16, Pärnu linn, Pärnu linn, mida esindab põhimääruse alusel linnamajanduse osakonna juhataja Karmo Näkk (edaspidi kasutusse andja) ühelt poolt
ja
XXX, registrikood xxx, asukohaga XXX, mida põhikirja alusel esindab juhatuse liige XXX (edaspidi kasutusse saaja) teiselt poolt, mida edaspidi koos nimetatakse poolteks ja eraldi ka pooleks, sõlmisid käesoleva linnavara kaubandustegevuseks kasutusse andmise lepingu (edaspidi nimetatud leping) alljärgnevas:

Üldsätted
1.1. Pooled juhinduvad oma tegevuses Eesti Vabariigis kehtivatest õigusaktidest, Pärnu Linnavolikogu ja Pärnu Linnavalitsuse haldusaktidest, linnavara komisjoni 12.11.2026 otsusest nr 3-6.1/XX ning lepingust ja selle juurde kuuluvatest lisa(de)st.
1.2. Leping jõustub allkirjastamisest ning kehtib kuni 15. september 2029.
1.3. Pooled kinnitavad, et lepingu puhul on tegemist asja kasutuslepinguga.
1.4. Kasutusse saaja on teadlik lepingu eseme seisukorrast ning kommunikatsioonide asukohast ja võimalustest ning kinnitab, et ei esine puudusi ja asjaolusid, mis takistaksid lepingu eseme sihtotstarbelist kasutamist. 
1.5. Leping on koostatud eesti keeles ning on mõlema poole poolt digitaalselt allkirjastatud.

2. Lepingu ese
2.1. Lepingu esemeks on maa-ala ligikaudse suurusega 12 m^2 katastriüksusest Rannapark P1, asukohaga Mere pst parkla naabruses, Pärnu linnas (katastritunnus 62510:009:0007) (asendiplaan lisatud).
2.2. Lepingu eseme üleandmisel üürniku faktilisse kasutusse vormistavad pooled vajadusel kohapeal kahepoolse lepingu eseme kirjeldust sisaldava üleandmise akti, mis saab lepingu lisaks.
2.3. Lepingu eseme kasutamise otstarve – jäätise ja karastusjookide (v.a alkohol) müük ning selleks otstarbeks Pärnu Linnavalitsuse ruumi- ja arhitektuuriosakonna poolt kooskõlastatud kujundusega kioski paigaldamine (edaspidi kõik koos nimetatud kaubanduslik inventar).
2.3.1. alkoholi ja tubakatoodete käitlemine lepingu esemel on keelatud.
2.4. Üürnikul on õigus ja kohustus lepingu eset kasutada vastavalt lepingu eseme kasutamise otstarbele 2027., 2028 ja 2029. aastal 15. maist 15. septembrini.
2.5. Lepingu eseme kasutamises väljaspool eelnimetatud tähtaegu lepitakse eraldi kirjalikult kokku.

3. Tasu lepingu eseme kasutamise eest
3.1. Lepingu eseme kasutamise eest kohustub kasutusse saaja tasuma ühe kuu eest XXX (XXX) eurot (ei sisalda käibemaksu) (edaspidi nimetatud kasutustasu), vastavalt kasutusse andja esitatud arvete alusel hiljemalt arve esitamise kuu 25. (kahekümne viiendaks) kuupäevaks; 
3.1.1. Kasutusse saaja kirjalikul enampakkumisel osalemiseks makstud tagatisraha summas 1000 (üks tuhat) eurot arvestatakse kasutustasu ja kõrvalkulu viimase makse osaks.
3.2. Kasutustasu lepingu eseme kasutamise eest tuleb tasuda vastavalt kasutusse andja esitatud arvetele, mis saadetakse e-posti aadressil: XXX.
3.3. Lisaks kasutustasule on kasutusse saaja kohustatud kandma muid lepingu esemega seotud kulusid (edaspidi nimetatud kõrvalkulud). Kõrvalkuludeks on tasu kasutusse andja või kolmanda isiku teenuste ja tegude eest, mis on seotud asja kasutamisega, mis on eelnevalt kasutusse saajaga kooskõlastatud või mille tellimisest on kasutusse saajat enne kõrvalkuludega seotud teenuste/tegevuste tellimist teavitatud. 
3.4. Kasutusse saaja tasub kasutusse andjale eelmise kuu kõrvalkulude eest nende olemasolul vastavalt kasutusse andja esitatud arvetele. 
3.5. Juhul kui kasutusse andja osutab või vahendab kasutusse saajale seoses lepingu eseme kasutamisega teenust, mida ei ole nimetatud lepingus või muudes kokkulepetes, kohustub kasutusse saaja tasuma selle eest vastavalt teenusepakkujate poolt esitatud arvetele.
3.6. Kasutustasu ja muude lepingujärgsete maksete tasumise kohustust ei mõjuta asjaolu, kas kasutusse saaja faktiliselt ja kui suures ulatuses lepingu eset kasutab. 
3.7 Arvete õigeaegse tasumata jätmise korral on kasutusse andjal õigus nõuda ja kasutusse saajal kohustus tasuda viivist kuni 0,05 (null koma null viis) % võlgnetavalt summalt iga tasumisega viivitatud päeva eest.
3.8. Lepingu eseme allkasutusse andmine ei ole lubatud.

4. Kasutusse andja õigused ja kohustused 
4.1. Kasutusse andjal on õigus: 
4.1.1. teha kasutusse saajale kohustusliku iseloomuga ettekirjutusi, sh lepingu eseme tehnilise seisundi halvenemise ärahoidmiseks, juhul kui kasutusse saaja rikub lepingu eseme kasutamisel õigusakte või Pärnu Linnavolikogu haldusakte või Pärnu Linnavalitsuse haldusakte, lepingut või lepingu lisa(sid); 
4.1.2. korraldada vajadusel lepingu esemel avarii- ja ehitustööde teostamist. Võimalikest ehitustöödest teatab kasutusse andja kasutusse saajale ette vähemalt 5 (viis) tööpäeva enne ehitustööde algust. 
4.1.3. kontrollida lepingu eseme lepingujärgset sihipärast kasutamist, säilimist ja hooldamist; 
4.1.4. teostada kontrolli lepingu esemel teostatavate parenduste ja muudatuste tegemise üle; 
4.1.5. nõuda leppetrahvi ja viivist lepingus või õigusaktides sätestatud alustel;
4.1.6. võtta suurürituste ajaks lepingu ese tagasi enda kasutusse ja mitte arvestada sellel ajaperioodil kasutustasu. 
 
5. Kasutusse saaja õigused ja kohustused 
5.1. Kasutusse saajal on õigus: 
5.1.1. kasutada lepingu eset vastavalt õigusaktidele, Pärnu Linnavolikogu ja Pärnu Linnavalitsuse haldusaktidele, lepingule ning selle lisa(de)le; 
5.1.2. teha omal kulul lepingu esemel lepingus kokkulepitud parendusi (lepingu punkt 2.5) ja muudatusi ainult kasutusse andja kirjalikul nõusolekul. Nõusolekut vajavate parenduste ja muudatuste tegemise vajaduses, ulatuses ja maksumuses lepitakse täiendavalt kirjalikult kokku enne nende tegemise algust ja fikseeritakse kooskõlastusaktis, mis kirjutatakse alla Poolte poolt. Kasutusse andja ei hüvita kasutusse saajale lepingu eseme parendamiseks ja muutmiseks tehtud kulutusi, kui Pooled ei lepi kokku teisiti. 
5.2. Kasutusse saaja kohustub: 
5.2.1. kasutama lepingu eset vastavalt käesolevas lepingus kokkulepitud tingimustele ja tegema omal kulul lepingu esemel lepingus kokkulepitud parendusi (lepingu punkt 2.5); 
5.2.2. järgima oma tegevuses õigusaktidega, Pärnu Linnavolikogu ja Pärnu Linnavalitsuse haldusaktidega, lepinguga ja selle lisa(de)ga sätestatud kohustusi; 
5.2.3. kasutama lepingu eset heaperemehelikult, sh mitte kahjustama lepingu eset; 
5.2.4. tagama omal kulul kaubandusliku inventari paigaldamise, selle tehnilise ja esteetilise korrashoiu ning hoolduse kogu lepingu tähtaja jooksul; 
5.2.5.tagama lepingu esemel ja selle lähiümbruses (5 m raadiuses) puhtuse ja heakorra (koristama igasuguse prahi jne);
5.2.6. tagama lepingu esemel tekkivate jäätmete nõuetekohase käitlemise;
5.2.7. paigaldama lepingu esemele prügikasti ja tagama selle õigeaegse tühjendamise; 
5.2.8. korrastama või eemaldama omal kulul kahjustada saanud kaubandusliku inventari ja korrastama omal kulul kahjustada saanud lepingu eseme 24 tunni jooksul selle kahjustada saamisest; 
5.2.9. eemaldama ja ära viima omal kulul lepingu punktis 4.1.2 sätestatud avarii- ja ehitustööde teostamiseks lepingu esemele paigaldatud kaubandusliku inventari ja vajadusel korrastama lepingu eseme kasutusse andja poolt sätestatud tähtpäevaks; 
5.2.10. teavitama koheselt kasutusse andjat lepingu eseme kahjustamisest kolmandate isikute poolt, võttes koheselt tarvitusele abinõud nende tagajärgede likvideerimiseks; 
5.2.11. teavitama kasutusse andjat viivitamatult lepingus märgitud andmete muutusest ja kui kasutusse saaja vastu on esitatud kohtusse avaldus tema pankroti väljakuulutamiseks või võetakse vastu otsus kasutusse saaja likvideerimiseks; 
5.2.12. hüvitama kasutusse andjale inventari eemaldamise, lepingu eseme korrastamise ja inventari utiliseerimise kulud; 
5.2.13. hüvitama lepingu esemele tekitatud kahju; 
5.2.14. lubama kasutusse andja esindajad kasutusse saaja tööajal takistamatult lepingu esemele tingimuste täitmise kontrollimiseks; 
5.2.15. täitma lepingu esemel kehtestatud heakorra-, sanitaar- ja ohutusnõudeid; 
5.2.16. kooskõlastama kasutusse andjaga kogu kaubandusliku inventari ning selle muudatused; 
5.2.17. lubama kasutusse andja esindajaid kasutusse saaja tööajal takistamatult lepingu esemele lepingu tingimuste täitmise kontrollimiseks. 
 
6. Lepingu eseme vabastamine ja üleandmine lepingu lõppemisel 
6.1. Lepingu eseme vabastamisel lepingu lõppedes või mistahes muul põhjusel annab kasutusse saaja lepingu eseme kasutusse andjale üle ning pooled vormistavad kasutusse andja nõudmisel kahepoolse lepingu eseme kirjeldust sisaldava akti. Kasutusse saaja mitteilmumisel kas akti allkirjastamisele, lepingu eseme üleandmisele või keeldumisel akti allkirjastamast on kasutusse andjal õigus ise koostada akt, millele kirjutavad alla kaks tunnistajat. Sellises, ilma kasutusse saaja osavõtuta koostatud aktis sisalduv lepingu eseme seisukorra kirjeldus on kasutusse saajale tõendina siduv kõigis võimalikes vaidlustes seoses lepingu lõppemise, lõpetamise või ennetähtaegse ülesütlemisega. 
6.2. Kasutusse saaja on kohustatud lepingu eseme vabastama hiljemalt lepingu lõppemisest 24 (kakskümmend neli) tunni jooksul, kui Poolte vahel pole kokkulepitud teisiti. Kui kasutusse saaja ei ilmu lepingu eseme üleandmisele, on kasutusse andjal õigus sellele järgneval päeval lepingu eseme valdus üle võtta, ilma et selleks oleks vajalik kasutusse saaja täiendav informeerimine, rakendades kõik selleks vajalikud abinõud. Lepingu eseme valduse ülevõtmise õigus on absoluutse iseloomuga, selle õiguse teostamist ei piira ega lükka edasi võimalik käsilolev kohtulik vaidlus kasutusse saaja ja kasutusse andja vahel, kasutusse saaja suhtes algatatud pankrotimenetlus, kasutusse saaja maksejõuetus, tema vara ning ettevõtte võimalik pantimine ega muud asjaolud. Lepingu eseme kasutusse andjale nõutavas korras üleandmisega viivitamisel kohustub kasutusse saaja alluma lepingu eseme valduse ülevõtmisele kasutusse andja poolt, tasuma kasutusse andjale kõik sellise viivitusega tekitatud kahjud ja kulutused, sealhulgas saamata jääva tulu lepingu eseme kasutusse andmisest, viivised ja leppetrahvid. 
6.3. Lepingu ese tuleb üle anda koos kasutusse saaja poolt tehtud parendustega ja muudatustega (nt maa-alused tehnovõrgud), mida ei ole võimalik ära võtta lepingu eset kahjustamata, kui Poolte vahel pole kokkulepitud teisiti. Kasutusse andja parenduste või muudatuste eest kasutusse saajale hüvitisi või muid tasusid ei anna.

7. Lepingu muutmine, lõpetamine ning lõppemine 
7.1. Lepingu tingimusi võib muuta Poolte kirjalikul kokkuleppel. 
7.2. Pooled võivad lepingu erakorraliselt üles öelda lepingus ja õigusaktides sätestatud alustel. 
7.3. Kasutusse saajal on õigus leping korraliselt üles ütelda, teatades sellest kirjalikult kasutusse andjale ette 5 (viis) kuud. 
7.4. Kasutusse andjal on õigus leping erakorraliselt üles öelda, kui 
7.4.1. kasutusse andja poolt on kasutusse saajale tehtud vähemalt 2 (kaks) lepingu punktis 4.1.1 sätestatud kohustusliku iseloomuga ettekirjutust ning kasutusse saaja ei ole ettekirjutuses viidatud puudusi või rikkumisi kõrvaldanud ettekirjutuses sätestatud tähtaja jooksul; 
7.4.2. kasutusse saaja on viivituses kasutustasu, kõrvalkulude või muude lepingujärgsete maksete eest tasumisega 15 (viisteist) kalendripäeva või rohkem ja kasutusse saaja ei ole lepingujärgsete maksetega seotud kohustusi täitnud ka täiendava tähtaja jooksul, mis peab olema vähemalt 7 (seitse) kalendripäeva; 
7.4.3. kasutusse saajale on tehtud vähemalt 2 (kaks) ettekirjutust lepingu punktide 5.2.5 ja 5.2.6 rikkumise kohta; 
7.4.4. kasutusse saaja on enam kui 2 (kahel) korral olnud viivituses kasutustasu ja kõrvalkulude tasumisega; 
7.4.5. kasutusse saaja ei paku klientidele teenuseid punktis 2.4. märgitud aegadel.
7.5. Lepingu lõppemise tähtpäeva saabumisel leping lõpeb ning ei kohaldu VÕS § 310 tähtajalise kasutuslepingu pikenemise sätted. 
7.6. Leping lõpeb 15. septembril 2029. 
 
8. Poolte vastutus 
8.1. Pooled kannavad lepinguga võetud kohustuste täitmata jätmise või mittenõuetekohase täitmise eest vastutust vastavalt õigusaktidele, Pärnu Linnavolikogu ja Pärnu Linnavalitsuse haldusaktidele ning lepingule ja selle juurde kuuluva(te)le lisa(d)ele. 
8.2. Pooled vabanevad vastutusest, kui kahju on tekkinud kolmandate isikute süülise käitumise tagajärjel, mis on tuvastatud uurimisorganite poolt või on tekkinud vääramatu jõu (“force majeure”) mõjul. 
8.3. Kasutusse andja ei vastuta lepingu esemele kasutusse saaja poolt paigaldatud kaubandusliku inventari eemaldamisel lepingu punktis 8.6 sätestatud juhul kaubanduslikule inventarile tekkida võivate kahjustuste või selle hävinemise eest. 
8.4. Kasutusse andjal on õigus nõuda lepingust tulenevate kohustuste igakordse rikkumise korral leppetrahvi kuni 300 (kolmsada) eurot iga lepingust tuleneva kohustuse rikkumise eest või iga vältava rikkumise eest 100 (ükssada) eurot päevas. Kasutusse saaja kohustub leppetrahvi arve tasuma 10 (kümne) kalendripäeva jooksul arve väljastamise kuupäevast. Leppetrahv on kohustuste täitmisele sundimiseks, mitte kohustuste täitmise asendamiseks, leppetrahvi tasumine ei vabasta kohustuse täitmisest. 
8.5. Lepingu eseme vabastamisega viivitamisel on kasutusse andjal õigus nõuda viivitatud aja eest leppetrahvi 100 (ükssada) eurot iga viivitatud päeva eest. Vastava õiguse kasutamine ei piira muid lepinguga kehtestatud kasutusse andja õigusi ega vabasta kasutusse saajat teistest lepingus sätestatud kohustusest. Kasutusse saaja kohustub leppetrahvi arve tasuma 10 (kümne) kalendripäeva jooksul arve väljastamise kuupäevast. 
8.6. Lepingu punktides 5.2.4, 5.2.5, 5.2.6, 5.2.7, 5.2.8 ja 6.3 sätestatud kohustuste mittetäitmisel on kasutusse andjal õigus täita kohustus ise kasutusse saaja kulul. Lisaks võib kasutusse andja nõuda lepingu punktis 8.4 sätestatud leppetrahvi. Kasutusse saaja kohustub arve teostatud töö eest tasuma 10 (kümne) kalendripäeva jooksul arve väljastamise kuupäevast. 
8.7. Kaubandusliku inventari eemaldamisel lepingu punktis 8.6 sätestatud juhul on kasutusse andjal õigus eemaldatud kaubanduslik inventar utiliseerida, kui kasutusse saaja ei ole 30 (kolmekümne) päeva jooksul alates kaubandusliku inventari eemaldamise teate kättesaamist kaubanduslikule inventarile järele tulnud. Kasutusse saaja kohustub arve teostatud töö eest tasuma 10 (kümne) kalendripäeva jooksul arve väljastamise kuupäevast. 
8.8 Lepingu punktis 3.2, 3.4, 3.5, 8.4, 8.5, 8.6 ja 8.7 sätestatud arve õigeaegse tasumata jätmise korral on kasutusse andjal õigus nõuda ja kasutusse saajale kohustus tasuda viivist 0,5% (null koma viis) võlgu olevalt summalt iga tasumisega viivitatud päeva eest. 
8.9. Kasutusse saajal ei ole õigust nõuda ja kasutusse andjal ei ole kohustust tasuda lepingu punktis 4.1.6 nimetatud perioodi eest hüvitisi, sh saamata jäänud tulu vms.

Poolte vaidlused
9.1. Poolte vahelised vaidlused lahendatakse läbirääkimiste teel. 
9.2. Kui läbirääkimised tulemusi ei anna, on asjast huvitatud poolel õigus pöörduda vaidluse lahendamiseks Pärnu Maakohtusse. 
 
10. Lepingu lisad 
10.1 Asendiplaan 

Poolte rekvisiidid

| Kasutusse andja: | Kasutusse saaja:
Nimi | Pärnu Linnavalitsus |
| linnamajanduse osakond |
Registrikood | 75000064 |
Aadress | Suur-Sepa 16, Pärnu linn |
| 80098 Pärnu linn |
Telefon: | 444 8205 |
E-post: | linnavalitsus@parnu.ee |
Kontaktisik: | Argo Mättas |
| 5304 5746, argo.mattas@parnu.ee |
| (allkirjastatud digitaalselt) | (allkirjastatud digitaalselt)
| Karmo Näkk |